Amǒs ziŋ, ńdɔ̄ bə́ ngádzó nâ: "Ńkə̄lə́ á ndá, abǒg bídí á kwí yǎ”; ńdɔ̄ bə́ ngákwí, mod ósə a yəmə́ zēn ḿfág wóé; 14ńdɔ̄ bɔ́ bə́sə̄ bə́bɛ̄ bə́ ngádúgan ai mvús, bə́ ngátaŋ ndóbōná, bə́ ngasílan miǹsílí, təgě fə ai asɔlí yā bə́ ngábə́ dzǎm sɔlǐ ngōŋ dzābán, bə́ ngakúlan bɔ́ a bɔ́; ńdɔ fɔ́ɔ́ bə́ ngáyíli ábōg yā bə́ nə̄ dzam dilan Suzána etám. 15Bə́ ngayanga hḿ ḿbəmbə abǒg. Amǒs ziŋ, ńdɔ Suzána a ngásɔ́ anə́ mə̄mōs mə́sə məvɔ́g, esámbá vā ai bǎn bítúgā bə́ bīníngá bə́bɛ̄; ḿból fə̄ ndúgúdu e ngábə́, ǎ ngayi nâ ngə́ a wɔ́bɔ məndím. 16Mod ziŋ á ngábə́ kig, səsalá fɔ́ɔ́ hə míńnōm míbɛ̄ mī yā mí ngákə sɔbɔ, bə́ ngayaba. 17Suzána nyé ai bitúgā nâ: "Zǎn ai ma mim̀bɔ́n ai alabínda, mǐ fɛ̌d fə ma ḿbɛ́ yā áfūb, ḿból yə̄ nâ mə́ wɔ́bɔ məndím.” 18Ńdɔ̄ bə́ ngábɔ nálā, bə́ dīī ḿbɛ́ yā áfūb, bə́ dúgán á ndá, bə́ kíí ḿbɛ́ ḿfə̄ á fəfə́l nə́ bâkə nɔŋ é byə́m Suzána a ngásíli, bə́ təge yə̌m tɔ nâ miǹnǒm mí bod mí nə̄ âsoě. 19Bǎn bīníngá bə́ ngáyi lúm mvús, ńdɔ fɔ́ɔ́ míńnóm mí bod míbɛ̄ mī mí ngákódō á sí, bə́ kūū fɔ̄ɔ̄ fə̄ nyé á yób, bɔ́ nâ: